Document ID: /roh_data/filtered/fineweb-2-filterrobots_roh.jsonl.gz/62703

COVID-19 Svizra
Infurmaziuns davart la situaziun actuala, stadi dals 16 d’avust 2022
Svilup temporal tenor vaccins
Mortoris tenor status da vaccinaziun, Svizra e Liechtenstein, dals 27.01.2021 fin ils 15.08.2022
Las datas che vegnan preschentadas qua sa basan sin las infurmaziuns che vegnan transmessas a nus da las medias e dals medis sco er dals ospitals en il rom da lur obligaziun d'annunzia. Ellas na permettan betg da far ina cumparegliaziun formala da l'efficacitad dals vaccins. L'interpretaziun da questas datas vegn limitada da blers facturs. Tals èn la perioda da l'integraziun dals vaccins respectivs en la strategia da vaccinar, la vaccinaziun cumplessiva en las differentas gruppas specificas en mira u la dominanza d'ina varianta dal virus ad in tschert mument.
Las datas davart il stadi da vaccinaziun registrain nus dapi la fin da schaner 2021. Ellas sa basan sin las infurmaziuns che las medias ed ils medis sco er ils ospitals ans han communitgà en il rom da l'obligaziun d'annunzia. En cas d'ospitalisaziuns e da mortoris che stattan en connex cun ina infecziun da SARS-CoV-2 confermada d'in labor, n'ans transmettan els dapi lura betg mo las infurmaziuns clinicas, mabain supplementarmain il status da vaccinaziun.
Las incidenzas èn inditgadas per 100 000 abitantas ed abitants cun il status da vaccinaziun correspundent («vaccinà cumplettamain», «vaccinadas cumplettamain cun vaccinaziun da rinfrestgament», «vaccinà parzialmain» e «betg vaccinà»). La calculaziun da la part da las persunas sa referescha mintgamai a l’entira populaziun.
Cun giuditgar ils cas tenor il status da vaccinaziun resguardai per plaschair che – tenor la strategia da vaccinar – persunas attempadas e persunas spezialmain periclitadas èn sa laschadas vaccinar pli baud.
Pervia da l'auta quota d'annunzias senza indicaziun davart il status da vaccinaziun ston las cifras davart ils cas tenor status da vaccinaziun vegnir interpretadas cun precauziun fin il cumenzament da fanadur 2021.